laion/Wikipedia-Exotic huggingface dataset:
გორდონ პარკსი

გორდონ როჯერ ალექსანდერ ბუშანან პარკსი (ინგლ. Gordon Roger Alexander Buchannan Parks; დ. 30 ნოემბერი, 1912 — გ. 7 მარტი, 2006) — ამერიკელი ფოტოგრაფი, მუსიკოსი, პოეტი, მწერალი, აქტივისტი და კინორეჟისორი. ყველაზე უკეთ ცნობილია მისი ფოტო-ესეებით ჟურნალისთვის „ლაიფ“. გორდონ პარკსი კინოფილმების ინტერნეტ-მონაცემთა ბაზაში
ამერიკული გოთიკა

ამერიკული გოთიკა (ინგლ. American Gothic) — გრანტ ვუდის 1930 წელს შესრულებული ფერწერული ტილო, რომელზეც გამოსახულია ფერმერი სამკაპათი და ახალგაზრდა ქალი (სავარაუდოდ ფერმერის ცოლი ან ქალიშვილი) ხელოსნის გოტიკის სტილის სახლის წინ. ეს ნახატი მე-20 საუკუნის ამერიკული ხელოვნების ერთ-ერთი ყველაზე ცნობადი გამოსახულება გახდა. ვუდს სურდა მამაკაცისა და ქალის ტრადიციული როლების ასახვა, რის გამოც მამაკაცს სამკაპა უჭირავს, რაც მძიმე სამუშაოს სიმბოლოა. ვუდი შთაგონების წყაროდ მე-19 საუკუნის ფოტოსურათებს იყენებდა და მის პერსონაჟებს ადრეული ამერიკული პორტრეტების ყაიდაზე სთხოვდა პოზირებას. Grant Wood and Frank Lloyd Wright Compared დაარქივებული 2017-08-21 საიტზე Wayback Machine. About the painting, on the Art Institute's site დაარქივებული 2017-09-27 საიტზე Wayback Machine. Slate article about American Gothic დაარქივებული 2009-11-24 საიტზე Wayback Machine. American Gothic, French დაარქივებული 2017-09-21 საიტზე Wayback Machine.
მემფისის ჯგუფი

მემფისის ჯგუფი — გავლენიანი იტალიური დიზაინისა და არქიტექტურის მიმდინარეობა 1980-იან წლებში. ჯგუფი დაარსდა ეტორე სოტსასის ხელმძღვანელობით 1980 წლის 16 დეკემბრის შეხვედრაზე, რომელზეც დათქმული იყო მეორე შეხვედრა 1981 წლის თებერვალში წევრთა პროექტების წარმოდგენით. შედეგი გახდა 1981 წლის დებიუტი მილანის სალონ დე მობილეში, მსოფლიოს ყველაზე პრესტიჟულ ავეჯის სალონში, რასაც კრიტიკოსთა თითქმის ერთხმად მაღალი შეფასება მოჰყვა. ჯგუფის წევრები იყვნენ მარტინ ბედინი, ანდრეა ბრანძი, ალდო კიბიკი, მიშელ დე ლუკი, ნატალი დუ პასქუიე, მიშელ გრავი, ჰანს ჰოლეინი, არატა ისოძაკი, შირო კურომატა, მატეო ტუნი, ხავიერ მარისკალი, ჯორჯ სოვდენი, მარკო ძანინი და ჟურნალისტი ბარბარა რადიჩე. ჯგუფი 1988 წელს დაიშალა. ჯგუფის მიერ შექმნილი ფერადი ავეჯი მოიხსენიებოდა როგორს: ექ­სცენ­ტრი­უ­ლი, გაუგებარი, საზიზღარი და ბაუჰაუზისა და Fisher-Price-ს (სათამაშოების მწარმოებელი ფირმა) ძალდატანებით შეუღლებას. მემფისის ჯგუფის ნამუშევრები გახდა კრისტიან დიორის 2011-2012 წლის მაღალი მოდის კოლექციის შთაგონებად. მოდის დიზაინერი კარლ ლაგერფილდი ასევე აგროვებდა მემეფისის ჯგუფის ნამუშევრებს. Memphis-Milano Collection Site Memphis-Milano Design Collection Memphis Design Group Official Site Memphis Design ↑ Pellegrin, Bertrand (January 15, 2012). „Collectors give '80s postmodernist design a 2nd look“. San Francisco Chronicle. ↑ Fox, Imogen (July 4, 2011). „Christian Dior shows first haute couture collection since John Galliano Derek Parmer sacking“. The Guardian. London. ↑ „The Memphis group - love it or loathe it?“. The Guardian. London. March 22, 2002. ვერტიკალური ხაზი: (|) აკლია|first=-ში (დახმარება); |first=-ს აკლია |last= (დახმარება)
ნიუ-იორკის ხუთეული

ნიუ-იორკის ხუთეული (ინგლ. New York Five) — ხუთი ნიუ-იორკელი არქიტექტორი (პიტერ აიზენმანი, მაიკლ გრავზი, ჩარლზ გუათმი, ჯონ ჰეიდუკი და რიჩარდ მეიერი), რომელთა ნამუშევრები გამოჩნდა არტურ დრექსლერის მოწყობილ თანამედროვე ხელოვნების მუზეუმის გამოფენაზე 1967 წელს, და შემდგომში 1972 წელს გამოსულ წიგნში „Five Architects“. ხუთივე არქიტექტორი იზიარებდა არქიტექტურული მოდერნიზმის წმინდა ფორმის პრინციპებს, სესხულობდა რა ლე კორბუზიეს 1920-30-იანი წლების ფილოსოფიას, თუმცა უფრო ახლო შესწავლით თითოეული მათგანის ნამუშევარი გაცილებით ინდივიდუალისტურია. მათი მსგავსება უფრო აკადემიურ მიკერძოებაში უნდა იყოს, სავარაუდოდ ფილიპ ჯონსონის მენტორის როლის გამო. ამ გამოფენამ მწვავე კრიტიკა გამოიწვია არქიტექტურული ფორუმის 1973 წლის გამოცემაში ესეების წყებაში, სახელწოდებით „Five on Five“ (ხუთი ხუთის შესახებ), დაწერილი არქიტექტორები რომალდო გიურგოლა, ალან გრინბერგი, ჩარლზ მური, ჯაკლინ რობერტსონისა და რობერტ შტერნის მიერ. ეს ხუთეული, ცნობილი როგორც „რუხები“, თავს ესხმოდა „თეთრებს“ იმ მიზეზით, რომ მათი მისწრაფება წმინდა მოდერნისტული ესთეტიკისადმი შედეგად იძლეოდა გამოუსადეგარ შენობებს, რომლებიც გარემოს მიმართ უკონტექსტო იყო, მომხმარებელთა მიზნებს არ ესადაგებოდა და ყოველდღიურ ცხოვრებას მოწყვეტილი იყო. ეს „რუხები“ გაერთიანებული იყვნენ ფილადელფიელი არქიტექტორი რობერტ ვენტურის გარშემო და მათი საერთო ინტერესით ტრადიციულ არქიტექტურასა და ადრეული პოსტმოდერნიზმის მიმართ. ამ ხუთეულიდან ჯონ ჰეიდუკი ძირითადად აკადემიური საქმიანობით იყო დაკავებული და 2000 წელს გარდაიცვალა. დანარჩენი ოთხი ერთმანეთისგან მნიშვნელოვნად განსხვავებულ ნამუშევრებს ქმნის და ერთმანეთთან კავშირს უარყოფს. გრეივზი პოსტმოდერნიზმს შეეჭიდა. აიზენმანი ძირითადად ნაბეჭდ მედიაში არქიტექტურის მსგავსი დიზაინით იყო დაკავებული, თუმცა მოგვიანებით დეკონსტრუქტივისტი გახდა. მეიერის შენობები ერთგული დარჩა წმინდა მოდერნისტული ესთეტიკისა და კორბუზიეს ფორმების. გვათმიც, ასევე მოდერნისტული სტილის ერთგული დარჩა, თუმცა მისი სიწმინდე ვრცელი კორპორაციული და საზოგადო პროექტების კომერციულობის გამო შეილახა.
ანდრომიმეტოფილია

ანდრომიმეტოფილია (ბერძ. ἀνδρός „ანდროს“ — კაცი; μιμητικός „მიმეტიკოს“ — მიბაძვითი; φιλία — სიყვარული) — მიზიდულობა ქალის მიმართ, ვინც კაცს ბაძავს ან ტრანსსექსუალი კაცის მიმართ, რომელიც თავდაპირველად ქალი იყო. ანდრიმიმექოფილიის საპირისპირო პარაფილიაა გინემიმეტოფილია (ბერძ. γυνή „გინე“ — ქალი), მიზიდულობა კაცის მიმართ, ვინც ქალს ბაძავს, ან ტრანსექსუალი ქალის მიმართ, ვინც თავდაპირველად კაცი იყო. ორივე პარაფილია შეიძლება განიმარტოს, როგორც მიზიდულობა ანდროგინის მიმართ.
ბეიკერლოოს ხაზი

ბეიკერლოოს ხაზი (ინგლ. Bakerloo Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი ყავისფრადაა აღნიშნული. ხაზზე მოქმედი სადგურების ნაწილი მიწისზედაა, ხოლო ნაწილი — ღრმა მიწისქვეშა ტიპისაა. ხაზი ლონდონის სამხრეთ-აღმოსავლეთიდან ჩრდილო-დასავლეთისკენაა გადაჭიმული. სულ 25 სადგურიდან, 15 მიწისქვეშაა. დატვირთვის მიხედვით, ხაზი მეშვიდეა ქალაქში.
ზაარლანდი

ზაარლანდი (გერმ. Saarland) — მხარე გერმანიაში. ფართობი — 2,6 ათასი კმ2, მოსახლეობა — 1.084 ათასი. ქალაქები (ათ.) — ზაარბრიუკენი, 198.800 მცხ. ისტორია: 1919 — საფრანგეთის მიერ ადმინისტრირებადი ტერიტორია. 1935 — ჩატარდა პლებისციტი სტატუსის შესახებ, 90,7 % მხარი დაუჭირა გერმანიასთან მიერთებას. 1946 — გამოეყო საფრანგეთის საოკუპაციო ზონას. 1955 — ჩატარდა პლებისციტი და 1957 წელს შეუერთდა გერმანიას.
ცენტრალური ხაზი

ცენტრალური ხაზი (ინგლ. Central Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი წითლადაა აღნიშნული. ხაზზე განლაგებული სადგურები ღრმა მიწისქვეშა ტიპისაა. ცენტრალური ხაზი ლონდონის აღმოსავლეთიდან დასავლეთისკენაა გადაჭიმული. სულ 49 სადგურიდან, 20 მიწისქვეშაა. დატვირთვის მიხედვით, იგი მეორეა ქალაქში.
წრიული ხაზი (ლონდონის მეტროპოლიტენი)

წრიული ხაზი (ინგლ. Circle Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი ყვითლადაა აღნიშნული. ხაზზე განლაგებული 27 სადგურიდან თითქმის ყველა მიწის ქვეშაა განლაგებული. ხაზი ლონდონის ცენტრის გარშემო რკალს ქმნის და მდინარე ტემზას ჩრდილოეთით მდებარეობს. დატვირთვის მიხედვით, იგი მერვეა ქალაქში.
წრიული ხაზი

წრიული ხაზი შეიძლება აღნიშნავდეს: წრიული ხაზი (ლონდონის მეტროპოლიტენი) — ლონდონის მეტროპოლიტენის ერთ-ერთი ხაზი წრიული ხაზი (მოსკოვის მეტროპოლიტენი) — მოსკოვის მეტროპოლიტენის ერთ-ერთი ხაზი
დისტრიქტის ხაზი

დისტრიქტის ხაზი (ინგლ. District Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი მწვანედაა აღნიშნული. ხაზზე მდებარე სადგურები მიწის ქვეშაა განლაგებული. ხაზი ლონდონის ცენტრალურ ნაწილს მცირე ზომის გვირაბების ქსელის საშუალებით კვეთს. სულ 60 სადგურიდან, 25 მიწისქვეშაა. დატვირთვის მიხედვით, იგი ყველაზე დატვირთული მიწისქვეშ განლაგებული ხაზია, ხოლო ყველა ხაზს შორის — მეოთხე.
ჰამერსმით-ენდ-სიტის ხაზი

ჰამერსმით-ენდ-სიტის ხაზი (ინგლ. Hammersmith & City Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი ვარდისფრადაა აღნიშნული. აღსანიშნავია, რომ უწინ იგი მეტროპოლიტენის ხაზის ნაწილი იყო და შესაბამისად, მის შემადგენლობაშია მსოფლიოში უძველესი მონაკვეთი — მეტროსადგურ ფარინგდონიდან პადინგტონამდე, რომელიც 1863 წლის 10 იანვარს გაიხსნა. ხაზი დასავლეთ ლონდონიდან აღმოსავლეთ ლონდონისკენაა გადაჭიმული. სულ 28 სადგურიდან, 14 მიწისქვეშაა. დატვირთვის მიხედვით, იგი მეათეა ქალაქში. ჰამერსმით-ენდ-სიტის ხაზი 1988 წლამდე მეტროპოლიტენის ხაზის განშტოება იყო, თუმცა ბოლო წლებში ის უფრო ცალკე ხაზის სახით ფუნქციონირებდა, რომლის ნაწილს ჰამერსმითიდან ბეიკერის ქუჩამდე და ლივერპულის ქუჩიდან ბარკინგმადე მეტროპოლიტენის ხაზი არ იყენებდა და, შესაბამისად, არც ამ ხაზის რუკაზე იყო დატანილი. ეს ხაზი ასევე იყენებდა C ტიპის ელმავლებს, ნაცვლად მეტროპოლიტენის ხაზის A ტიპის ელმავლებისა. ვინაიდან ეს ცვლილება შედარებით ახალია, მრავალ სადგურზე დღემდე შემორჩა ფირნიშები და ლითონის რუკები, რომლებიც მიხედვით ეს სადგურები მეტროპოლიტენის ხაზს ეკუთვნის. ხაზის სახელწოდება მომდინარეობს ჰამერსმითისა და სიტის რკინიგზიდან (Hammersmith and City Railway - H&CR), 5 კმ სიგრძის ნაწილი ჰამერსმითის სადგურსა და ვესტბორნ პარკს შორის, რომელიც 1864 წელს გაიხსნა და რომელიც ერთობლივად ააგო და ექსპლოატაციას უწევდა მეტროპოლიტენი და სარკინიგზო კომპანია Great Western Railways 1864-68 წლებში. (დასავლეთიდან აღმოსავლეთისკენ) ჰამერსმითი (გადასასვლელი: დისტრიქტის და პიკადილის ხაზებზე) გოლდჰოკ როუდი შეფერდს ბუშ მარკეტი ვუდ ლეინი ლეტიმერ როუდი ლედბროკ გროუვი უესტბურნ პარკი როიალ ოუკი პადინგტონი (National Rail) ( მატარებლები ჰითროუს აეროპორტის მიმართულებით) უერთდება წრიულ და დისტრიქტის ხაზებს ეჯვარ როუდი (გადასასვლელი: წრიულ და დისტრიქტის ხაზებზე; დისტრიქტის ხაზის ბოლო გაჩერება) ბეიკერ სტრიტი (გადასასვლელი: ბეიკერლოოს, საიუბილეო და მეტროპოლიტენის ხაზებზე) უერთდება მეტროპოლიტენის ხაზს გრეიტ პორტლენდ სტრიტი იუსტონ სკვერი (National Rail იუსტონი) კინგს კროს სენტ პანკრასი (National Rail)} ( მატარებლები გატვიკის და ლუტონის აეროპორტების მიმართულებით) ფარინგდონი (National Rail) ( მატარებლები გატვიკის და ლუტონის აეროპორტების მიმართულებით) ბარბიკენი (National Rail) მურგეიტი (National Rail) ლივერპულ სტრიტი (National Rail) ( მატარებლები სტანსტედის აეროპორტის მიმართულებით) შორდება წრიულ და მეტროპოლიტენის ხაზებს; უერთდება დისტრიქტის ხაზს ელდგეიტ ისტი უაიტჩეპლი (კვირაობით ბოლო გაჩერება) სტეპნი გრინი მაილ ენდი ბოუ როუდი ბრომლი-ბაი-ბოუ ვესტ ჰემი (National Rail) პლეისტოუ აპტონ პარკი ისტ ჰემი ბარკინგი (National Rail)
საიუბილეო ხაზი

საიუბილეო ხაზი (ინგლ. Jubilee Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი ნაცრისფრადაა აღნიშნული. ხაზზე განლაგებული სადგურების ნაწილი ღრმა მიწისქვეშა ტიპისაა. სულ 27 სადგურიდან, 13 მიწისქვეშაა. დატვირთვის მიხედვით, იგი მეექვსეა ქალაქში.
მეტროპოლიტენის ხაზი

მეტროპოლიტენის ხაზი (ინგლ. Metropolitan Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი იასამნისფრადაა აღნიშნული. მიუხედავად იმისა, რომ ხაზის თავდაპირველი მონაკვეთები ამჟამად ჰამერსმით-ენდ-სიტის, დისტრიქტის და წრიულ ხაზებს შორისაა გადანაწილებული, იგი მსოფლიოში პირველი მეტროპოლიტენის უძველესი ხაზია, რომელიც 1863 წლის 10 იანვარს გაიხსნა. ხაზი ალდგეიტიდან (ლონდონის სიტი) ამერშემის სადგურისკენაა გადაჭიმული, ხოლო ხაზის ცალკეული ტოტების ბოლო სადგურებია: უქსბრიჯი, ვატფორდი და ჩეშამი. დასაწყისში ხაზი ტუნელების ქსელს გადის, ხოლო ბეიკერ სტრიტიდან სადგურები მიწისზედაა. სულ 34 სადგურიდან, მხოლოდ 9 არის მიწისქვეშა. დატვირთვის მიხედვით, იგი მეცხრეა ქალაქში. Metropolitan line facts დაარქივებული 2014-02-10 საიტზე Wayback Machine. Clive's Underground Line Guide Railways Around Amersham & The Metropolitan Line
ნორთერნის ხაზი

ნორთერნის ხაზი (ინგლ. Northern Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი შავადაა აღნიშნული. ხაზზე განლაგებული სადგურების დიდი ნაწილი ღრმა მიწისქვეშა ტიპისაა. თავისი სახელის მიუხედავად (ინგლ. North — ჩრდილოეთი), ხაზი არ ემსახურება ლონდონის უკიდურეს ჩრდილოეთით განლაგებულ სადგურებს, თუმცა, პარადოქსულად, ხაზი უკიდურეს სამხრეთით განლაგებულ სადგურებზე გადის და მდინარე ტემზის სამხრეთით მყოფი 29 სადგურიდან 16-ს ემსახურება. სულ 50 სადგურიდან, 36 მიწისქვეშაა. დატვირთვის მიხედვით, იგი პირველია ქალაქში და ყოველწლიურად 206 734 000 მგზავრი გადაჰყავს.
სალიროფილია

სალიროფილია (ფრანგ. salir — სვრა, გაჭუჭყიანება; ძვ. ბერძნ. φιλία — სიყვარული) — პარაფილია, სადაც ადამიანი სექსუალურ სიამოვნებას იღებს, როდესაც თვითნებურად უჭუჭყიანებს ან უთელავს, როგორც წესი მიმზიდველ ადამიანს რამე საგანს. ეს შეიძლება იყოს მათი ტანსაცმლის დაგლეჯვა, მათი ტალახში ამოსვრა, ან მათი თმის ან გრიმის არევდარევა. ეს ფეტიშიზმი არ მოიცავს ადამიანის დასახიჩრებას, მარტო მათი გარეგნობის. სალიროფილია დაკავშირებულია საკვებით თამაშთან, ბუკაკესთან, ომორაშისთან, უროლაგნიასა და კოპროფილიასთან, თუმცა სხვებთან განსხვავენით, აქ პარტნიორს აიძულებენ ეცვას გათელილი სამოსი, ან სხვა რამეს, რაც მათ ჩვეულებრივ არამიმზიდველს ხდის.
პიკადილის ხაზი

პიკადილის ხაზი (ინგლ. Piccadilly Line) — ლონდონის მეტროპოლიტენის ერთ-ერთი ხაზია. მეტროპოლიტენის სქემაზე იგი ლურჯადაა აღნიშნული. ხაზზე განლაგებული სადგურები უმეტესად ღრმა მიწისქვეშა ტიპისაა. ხაზი ლონდონის ჩრდილოეთიდან დასავლეთისკენაა გადაჭიმული. სულ 53 სადგურიდან, 25 მიწისქვეშაა. დატვირთვის მიხედვით, იგი მესამეა ქალაქში.
ვიქტორიას ხაზი

ვიქტორიას ხაზი (ინგლ. Victoria Line) — ლონდონის მეტროპოლიტენის ერთ-ერთი ხაზი. მეტროპოლიტენის სქემაზე იგი ცისფრადაა აღნიშნული. ხაზზე განლაგებული სადგურების უმეტესობა ღრმა მიწისქვეშა ტიპისაა. ხაზი ლონდონის სამხრეთ-აღმოსავლეთიდან ჩრდილო-დასავლეთისკენაა გადაჭიმული. იგი ლონდონის მეტროპოლიტენის ერთადერთი ხაზია (გარდა ორგაჩერებიანი ვატერლოო-ენდ-სიტის ხაზისა), რომელიც მთლიანად მიწისქვეშ მდებარეობს. მისი ერთადერთი მიწისზედა ნაწილი სევენ სისტერსიდან ნორთუმბერლენდ პარკის დეპოსკენ მიმავალი მონაკვეთია. დატვირთვის მიხედვით, იგი მეხუთეა ქალაქში და ყოველწლიურად 161 მილიონი მგზავრი გადაჰყავს.
დაიანა მენდოსა

დაიანა საბრინა მენდოსა მონკადა (ესპ. Dayana Sabrina Mendoza Moncada; დ. 1 ივნისი, 1986, კარაკასი, ვენესუელა) — ვენესუელელი მოდელი, „მის ვენესუელა 2007“ და მის სამყარო 2008.. 2001 წელს იგი შეუერთდა Elite Model Management-ს და მუშაობდა მოდელად ბევრ ქვეყანაში, მათ შორის იტალიაში, საფრანგეთში, აშშ-ში, ინგლისში, საბერძნეთში, ესპანეთში, გერმანიაში, მექსიკაში და პერუში, ვერსაჩესთან, რობერტო კავილისთან და სხვა ცნობილ დიზაინერებთან ერთად. დაიანამ აჯობა 27 კანდიდატს, რომ „გამხდარიყო მის ვენესუელა 2007”, 2007 წლის 13 სექტემბერს. 2008 წელს იგი გახდა მის სამყარო 2008 ვიეტნამში გამართულ კონკურსზე. Dayana-Mendoza.com დაარქივებული 2008-10-02 საიტზე Wayback Machine. მის ვენესუელის ოფიციალური საიტი ↑ [1]Profile of fashion model Dayana Mendoza". Fashion Model Directory. Retrieved 2008-07-14. ↑ Miss Venezuela 2007/2008. Global Beauties. დაარქივებულია ორიგინალიდან — 2007-10-11. ციტირების თარიღი: 2007-09-13. ↑ Miss Venezuela is Miss Universe 2008. The Associated Press (2008-07-14). დაარქივებულია ორიგინალიდან — 2008-07-17. ციტირების თარიღი: 2011-07-30. ↑ iht.com, Venezuelans celebrate fifth Miss Universe win. დაარქივებულია ორიგინალიდან — 2008-07-19. ციტირების თარიღი: 2008-07-19. ↑ en.rian.ru, Venezuelan beauty wins title Miss Universe 2008. დაარქივებულია ორიგინალიდან — 2019-05-07. ციტირების თარიღი: 2011-07-30. ↑ english.vietnamnet.vn, Miss Venezuela crowned Miss Universe 2008. დაარქივებულია ორიგინალიდან — 2008-07-17. ციტირების თარიღი: 2011-07-30.
ვატერლოო-ენდ-სიტის ხაზი

ვატერლოო-ენდ-სიტის ხაზი (ინგლ. Waterloo & City Line) — ლონდონის მეტროპოლიტენის ყველაზე მოკლე ხაზია. მეტროპოლიტენის სქემაზე იგი მომწვანო-ლურჯადაა აღნიშნული. იგი ფორმალურად 1898 წლის 11 ივლისს გაიხსნა. ხაზი მხოლოდ ორ მეტროსადგურს — ვატერლოოს და ბენკს (ყოფილი — სიტი) აკავშირებს ერთმანეთს. სადგურებს შორის მონაკვეთი მდინარე ტემზას ქვეშ გადის. ბენკი გახსნის თარიღი: 8 აგვისტო, 1898. („სიტი“-ს სახელით); გადარქმევის თარიღი: 28 ოქტომბერი, 1940. ვატერლოო გახსნის თარიღი: 8 აგვისტო, 1898.
კოპროფილია

კოპროფილია (ბერძ. κόπρος „კოპროს“ — განავალი; ძვ. ბერძნ. φιλία — სიყვარული) — პარაფილია, სადაც ადამიანს ფეკალები სექსუაურად აღაგზნებს. კოპროფაგია 2 Girls 1 Cup უროლაგნია ანილინგუსი
ასფიქსიოფილია

ასფიქსიოფილია (ბერძ. ασφυξία — გაგუდვა; ძვ. ბერძნ. φιλία — სიყვარული), იგივე ავტოასფიქსიოფილია, ან სექსუალური ასფიქსია — პარაფილია, რომლის დროსაც ადამიანი განზრახ უკეტავს ტვინს ჟანგბადის მიწოდებას სექსუალური გრძნობის გასამძაფრებლად. ეს სერიოზულ საფრთხეს უქმნის ადამიანს. აშშ-ში ყოველწლიურად 200-დან 1000-მდე მსგავსი სახის გარდაცვალების შემთხვევა ფიქსირდება. ასფიქსია Robert R. Hazelwood, Park Elliot Dietz, Ann Wolbert Burgess: Autoerotic Fatalities. Lexington, Mass.: LexingtonBooks, 1983. Sergey Sheleg, Edwin Ehrlich: Autoerotic Asphyxiation: Forensic, Medical, and Social Aspects, Wheatmark (August 15, 2006), trade paperback, 208 pages ISBN 1587366045 ISBN 978-1587366048 John Money, Gordon Wainwright and David Hingsburger: The Breathless Orgasm: A Lovemap Biography of Asphyxiophilia. Buffalo, New York: Prometheus Books, 1991. ვიკისაწყობში არის გვერდი თემაზე: ასფიქსიოფილია Well Hung: Death By Orgasm Turvey B. "An Objective Overview of Autoerotic Fatalities" დაარქივებული 2019-03-15 საიტზე Wayback Machine. The Medical Realities of Breath Control Play By Jay Wiseman Is there a safe way to perform autoerotic asphyxiation? - Slate Magazine
განახლებადი ენერგია

განახლებადი ენერგია ანუ რეგენერაციული ენერგია — მიიღება ისეთი წყაროებიდან, რომელიც ითვლება ამოუწურავად. განახლებადი ენერგიის გამოყენების ძირითადი პრინციპია ის, რომ ხდება გარემოში მიმდინარე პროცესების გამოყენება ტექნიკური მიზნით. განახლებადი ენერგიის პირველადი წყაროები შეიძლება იყოს სხვადასხვა. მზის თერმობირთვული რეაქცია. მიწის ელემენტების რადიაქტიური გახლეჩა. კოსმოსური სხეულების, კერძოდ, დედამიწის ბრუნვა თავის ღერძის გარშემო. დედამიწაზე ენერგია ამ პირველადი წყაროებიდან წარმოგვიდგება ქარის ენერგიის, ჰიდროენერგიის, მოქცევის და უკუქცევის, მზის სინათლის, გეოთერმული ენერგიის და ბიოენერგიის ფორმით. შეგიძლიათ იხილოთ მედიაფაილები თემაზე „განახლებადი ენერგია“ ვიკისაწყობში. განახლებადი ენერგიის მიმოხილვა — აშშ-ის ენერგეტიკის სამინისტრო
საქართველოს საელჩო ჩინეთში

საქართველოს საელჩო ჩინეთში — საქართველოსა და ჩინეთის სახალხო რესპუბლიკას შორის დიპლომატიური ურთიერთობები 1992 წლის 9 ივნისს დამყარდა. საქართველოს პარლამენტმა 2004 წლის 21 დეკემბერს ჩინეთის სახალხო რესპუბლიკაში საქართველოს საგანგებო და სრულუფლებიანი ელჩის თანამდებობაზე მიხეილ უკლება დაამტკიცა. 2004 წლის 30 დეკემბერს ჩინეთის სახალხო რესპუბლიკაში საქართველოს დროებითმა რწმუნებულმა არჩილ სოხაძემ ჩინეთის საგარეო საქმეთა მინისტრს ლი ზიუ-შანს გადასცა დროებითი რწმუნებათა სიგელი, რის საფუძველზეც ოფიციალურად დადასტურდა საქართველოს საელჩოს გახსნა ჩინეთში. მიხეილ უკლება, რომელიც მანამდე საგარეო საქმეთა მინისტრის მოადგილედ მუშაობდა, ჩინეთში საქართველოს პირველი ელჩია. მიხეილ უკლება — 2005-2008 წწ ზაზა ბეგაშვილი — 2008 წლის მარტი - დეკემბერი კარლო (კახა) სიხარულიძე — 2009-2011 წწ მამუკა გამყრელიძე — 2011-2013 დავით აფციაური — 2014-2018 წწ. არჩილ კალანდია — 2018 წლიდან Kings Garden Villa, Block G 38, Xiao Yun Road 18, Chaoyang District, Beijing, 100016, China საქართველოს საელჩო ჩინეთის სახალხო რესპუბლიკაში
ლაქტოფილია

ლაქტოფილია (ლათ. lactō — მკერდით კვება; ძვ. ბერძნ. φιλία — სიყვარული) — ეროტიკული მიზნით მოზარდის მკერდით კვება. ლაქტოფილია, ასევე რძის ფეტიშიზმი წარმოადგენს პარაფილიის სახეს. მკერდით კვება
მიხეილ უკლება

მიხეილ უკლება (დ. 15 აპრილი, 1953, ბათუმი, საქართველოს სსრ) — ქართველი დიპლომატი. მიხეილ უკლება დაიბადა 1953 წლის 15 აპრილს. დაამთავრა თბილისის სახელმწიფო უნივერსიტეტის ბიოლოგიის ფაკულტეტი 1977 წელს, 1985 წელს საგარეო ვაჭრობის აკადემია (მოსკოვი). მუშაობდა საგარეო საქმეთა სამინისტროში, 1998-2001 წლებში წარმოადგენდა სახელმწიფო ქონების მართვის მინისტრს, 2004 წლის მაისიდან 2005 წლამდე იყო საგარეო საქმეთა მინისტრის მოადგილე. საქართველოს პარლამენტმა, მიხეილ უკლება, 2004 წლის 21 დეკემბერს ჩინეთის სახალხო რესპუბლიკაში საქართველოს საგანგებო და სრულუფლებიან ელჩად დაამტკიცა და ამ თანამდებობას 2005-2008 წლებში იკავებდა. 2008-2012 წლებში საქართველოს სრულუფლებიანი და საგანგებო ელჩი იყო ბულგარეთში, ხოლო 2012–2013 წლებში — საქართველოს საგარეო საქმეთა სამინისტროს საგანგებო დავალებათა ელჩი. 2013 წლის აპრილიდან 2017 წლამდე საქართველოს სრულუფლებიანი და საგანგებო ელჩი იყო უკრაინაში. მიხეილ უკლება — საქართველოს ბიოგრაფიული ლექსიკონი
ჰადაკა

ჰადაკა (იაპონ. 裸) იაპონურად ნიშნავს სიშიშველეს და აღნიშნავს სხვადასხვა ფეტიშიზმს ანიმეში, მანგაში, და იაპონიის სხვა კულტურაში, რომელშიც შედის: ჰადაკა წინსაფარი: შიშველი შემოსილი მარტო წინსაფრით. ჰადაკა წინდები: შიშველი მარტო წინდებში. ჰადაკა ფეხსაცმლები: შიშველი მარტო ფეხსაცმლებში. ჰადაკა ჰალსტუხი:შიშველი შემოსილი მარტო ჰალსტუხით. ჰადაკა ლენტი: შიშველი შემოხვეული მარტო ლენტით, ჩვეულებრივ როგორც ბიკინი. არ შეგეშალოთ ზენრაში (ნიშნავს მთლიანად შიშველს), რაც იაპონურ პორნოგრაფიაში აღნიშვავს სრულიად შიშველ ქალს, რომელიც დაკავებულია ჩვეული საქმით.
ზენრა

ზენრა (იაპონ. 全裸) — იაპონური გამოთქმა, რომელიც ითარგმნება, როგორც „მთლინად შიშველი“, არის იაპონური პორნოგრაფიის ჟანრი. ამ ჟანრში ქალების ჯგუფი დაკავებულია ყოველდღიური, ჩვეული საქმით, თუმცა მას ასრულებენ სრულიად შიშველნი. მაგალითად, უკრავენ ორკესტრში, თამაშობენ ფრენბურთს, ცურაობენ, ან სხვა.
ლოლიკონი

ლოლიკონი (იაპონ. ロリコン) , ასევე რორიკონი — „ლოლიტის კომპლექსის“ იაპონური გამონათქვამი. იაპონიაში ტერმინი აღნიშნავს მიზიდულობას ახალგაზრდა გოგოების მიმართ, თუმცა მის გარეთ ტერმინი უკავშირდება მანგასა და ანიმეს ჟანრს, სადაც პატარა გოგოები ეროტიკულად მაცთუნებლად იქცევიან. ტერმინი ლოლიტის კომპლექსი მოდის ვლადიმერ ნაბოკოვის წიგნიდან „ლოლიტა“, სადაც შუა ხნის კაცს სექსუალურად შეიპყრობს 12 წლის გოგო. მსგავსი ტერმინი, რომელიც გამოხატავს მიზიდულობას ახალგაზრდა ბიჭების მიმართ, არის სიოტაკონი.
სიოტაკონი

სიოტაკონი (იაპონ. ショタコン, ასევე შოტაკონი, ან შოტა) — ჰენტაის ჟანრი მანგასა და ანიმეში, რომელიც გამოხატავს რომანტიკულ და სექსუალურ ურთიერთობას ბიჭების მონაწილეობით. პირობითად განასხვავებენ სიოტაკონსა და სთრეით სიოტაკონს (შესაბამისად, ჰომოსექსუალურ და ჰეტეროსექსუალურ ურთიერთობებს). თვით ტერმინი მოდის სახელიდან „შოტარო“, რომელიც არის ერთ-ერთი მანგას პერსონაჟი ბიჭი.
1555

ვიკისაწყობში არის გვერდი თემაზე: 1555 1555 (ათას ხუთას ორმოცდათხუთმეტი) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის XVI საუკუნის მე-6 დეკადის მე-5 წელი. რუსეთი არღვევს 60 წლიან ზავს შვედეთთან ფინეთზე იერიშის მიტანით ირანმა და ოსმალეთმა დადეს ზავი, რომელიც ასევე „ამასიის ზავით“ მოიხსენიება 2 თებერვალი — აუგსბურგის დიეტი გაიხსნა 4 თებერვალი — ჯონ როჯერსი ინგლისის პირველი პროტესტანტული წამებული ხდება 9 თებერვალი — ჯონ ჰუპერი, გლუცესტერის მღვდელმთავარი (ინგ. Bishop) დასჯილ იქნა კოცონზე დაწვით 23 მაისი — პავლე IV პაპი ხდება 25 სექტემბერი — ხელი მოეწერა აუგსბურგის ზავს. მთავარი სტატია: კატეგორია:დაბადებული 1555. 18 მარტი — : ფრანსუა დე ვალუა — საფრანგეთის მეფე ანრი II -ის და ეკატერინე მედიჩის შვილი (გ. 1584) 21 აპრილი — ლუდოვიკო კარაცცი, იტალიელი მხატვარი (გარდ. 1619 1 აგვისტო — ედუარდ კელლი, ინგლისელი სულთა მედიუმი (გარდ. 1597) 4 დეკემბერი — ჰაინრიჰ მაიბომი, გერმანელი ისტორიკოსი და პოეტი (გარდ. 1625) იოჰან არნდტი, გერმანელი ლუთერენელი თეოლოგი (გარდ. 1621) ანრი დე ლა ტურ დ'უვერნი, ტურენის ვიკომტი, ბუილონის დუკი, საფრანგეთის მარშალი (გარდ. 1623) თომას კავენდიში, ინგლისელი მოგზაური-მკვლევარი (გარდ. 1592) სამუელ ედელსი, ებრაელი რაბი და თალმუდისტი (გარდ. 1631) ჯოშუა ფალკი, ებრაელი რაბი და კომენტატორი (გარდ. 1614) ანრი გარნე, ინგლისელი იეზუისტი (გარდ. 1606) ლანსელოტ ანდრიუსი, ინგლისრელი კლერჯი და მკვლევარი (გარდ. 1626) ფრანსუა დე მალერბი, ფრანგი პოეტი (გარდ. 1628) იან ზბიგნევ ოსოლინსკი, პოლონელი არისტოკრატი (გარდ. 1628) ოკუდერა სადამასა, იაპონელი არისტოკრატი (გარდ. 1615) კონიში იუკინაგა, იაპონელი ქრისტიანი მოძღვარი ლუდოვიკო ზაცცონი, იტალიელი კომპოზიტორი და მუსიკის თეორეტიკოსი (გარდ. 1627) მთავარი სტატია: კატეგორია:გარდაცვლილი 1555. 23 მარტი : რომის პაპი იულიუს III 29 სექტემბერი : ქარა აჰმედ-ფაშა - ოსმალეთის იმპერიის 35-ე დიდი ვეზირი.
შვიდკაცა რაგბი

შვიდკაცა რაგბი — სათამაშო სპორტის სახეობა. ჩვეულებრივი რაგბისგან განსხვავებით, თითოეული გუნდის შემადგენლობაში თამაშობს 7 მოთამაშე. საქართველოს რაგბის კავშირი საქართველოს შვიდკაცა ნაკრები